ST. Erik, Työmaamuistio **GRANIT** 2.2 2016

Työmaalla katsottiin säilytettävien rakenteiden paikkoja ja pyrittiin saamaan ratkaisuja, joilla rakennuksen historiaa ei tuhottaisi.

Työmaakierroksella olivat Rami Eräpohja, Ulla Setälä, Kaarin Kurri ja Joni Vuorinen.

MV kommentit ja lisäykset sinisellä 3.2.2016 (Ulla Setälä)

Koska St. Erik on rakennuslailla suojeltu rakennus, jonka sisätilat (muutoshistoria ja alkuperäinen väritys) ovat vielä pääosin tutkimatta, on tärkeää että jokaisen muutostyön yhteydessä (mieluummin jo ennen suunnittelun alkamista ) tehtäisiin tarvittavat ja kohteen kulttuurihistoriallisen arvon ymmärtämiseen liittyvät lisätutkimukset ( väritys ja alkuperäinen ilmiasu, listoitukset paneelirajaukset ym. detaljit)´kunkin tilan vielä säilyneistä alkuperäisistä pinnoista Säilyneet seinärakenteet selviävät RHS:stä (joskin jo nyt on näistä 2013 kartoitetuista seinistä jo muutama ehditty purkaa) . Rakennushistoriaselvitys tulee pitää ajan tasalla (omistaja) . Eli jatkossa rakennuksen lattiat ja vanhat seinärakenteet tulee tutkia ja muutoshistoria selvittää **ennen** purkutöitä . Suunnittelussa tulisi huomioida että vielä säilyneitä alkuperäisiä seinärakenteita pyrittäisiin säilyttämään jatkossakin. Rakennuksen varhaisin ilme (väritys/materiaalitieto) sekä kunkin liikehuoneiston kohdalla muutoshistoria tulee täydentää jo tehdyn rakennushistoriaselvityksen yhteyteen. (Liiketalo St Erik, Rakennushistoriaselvitys, Panu Savolainen 2013)

Sovittiin seuraavista asioista:

* Portaiden takana seinällä oleva levy pyritään poistamaan siten, ettei levyn takana oleva seinä, eikä seinän pinta vaurioidu.
  + Jos seinä halutaan maalata toisin, alkuperäinen seinä suojataan uudelleen levytyksellä ja maalataan. Toivottavaa olisi että seinää ja katon listoitusta voisi jättää näkyviin edustavan alueen (1 x 1 m tai suurempikin, alue jossa paneeliraja viivoituksineen)
* Portaiden alapuolella oleva pilari levytetään ja vasta levyn päälle asennetaan laatoitus. Levytyksen päälle laatoitus ei tuhoa alla olevia tutkimattomia pintoja ja jättää mahdollisuuden myöhemmille väritutkimuksille.
* Toistakaan pilaria ei laatoiteta ennen kuin se on tutkittu ja annettu laatoitukselle lupa.
* Vanhan eteisenkäytävän porras säilytetään.
* Värifragmentti tulee johonkin vanhan eteiskäytävän seinään.
* Värifragmentti, väriportaikko tehdään myös säilytettävään ikkunaseinällä olevaan (500 mm) seinään, molemmille puolille seinäkettä.
* Vanha laattalattia pyritään jättämään näkyviin (lasilevy?), mutta alkuperäinen laattalattia ei saa missään tapauksessa/ työvaiheessa vaurioitua. Jos näkyville jättäminen ei onnistu, lattia suojataan hyvin ja uusi, alkuperäistä lattiaa vaurioittamatta poistettavissa oleva lattiarakenne tehdään nykyisen päälle.
* Portaiden alapuolelle, eteisen nyt puretun seinän vielä käsittelemättömään leikkauspintaan katsotaan paikka, johon voisi mahdollisesti jättää näkyviin vanhan seinän rakenteen (läpileikkaus).
* Värifragmentit tekee ammattilainen= konservaattori (Eräpohja hoitaa?).
* Urakoitsija toimittaa Museovirastolle (Turun toimipisteeseen, Teija Tiitiselle) näytepalat seinistä (lieriöt sekä ohuet näytteet pinnoista). Paikan päällä sovittiin tarkemmin näytteiden koosta. Lieriö seinän kokonaisrakenteesta ja mahdolliset maalipintanäytteet pintarappauksineen (niin että pysyvät koossa) numeroituina ja merkittynä seinäprojektioihin ja pohjakaavaan.

Urakoitsija haluaa muistuttaa omasta aikataulustaan, joten asioiden lukkoon lyöminen nopeasti olisi toivottavaa.

Joni Vuorinen

Casaneera Oy